**PROIECTUL DECIZIEI ETAPEI DE ÎNCADRARE**

Nr. 5216 din 02.05.2017

Actualizată nr. 4228 din 14.06.2018

Ca urmare a solicitării de revizuire a acordului de mediu adresate de **SC COMPANIA DE AGRICULTURĂ SRL** pentru proiectul **„Dezvoltare seră de legume” ,** propus a se amplasa în județul Giurgiu, com. Gogoșari, înregistrată la A.P.M. Giurgiu cu nr. **4228 din 06.05.2019**, în baza Legii 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

 A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.06.2019, că proiectul **„Dezvoltare seră de legume”**, propus a se amplasa în județul Giurgiu, com. Gogoșari, nu se supune evaluării impactului asupra mediului , evaluării adecvate și evaluării impactului asupra corpurilor de apă.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit.a;

**1**. *Caracteristicile proiectului:*

1. dimensiunea și concepția întregului proiect:

Proiectul este amplasat în intravilanul comunei Gogoșari, județul Giurgiu, pe un teren arabil în suprafață de 26.900 mp si vizează înființarea a 28 sere, siloz, platformă compostare, seră răsaduri, rezervor apă, clădire sortare/depozitare, centrală termică ,lucrări exterioare reprezentând rețele exterioare, drumuri si platforme, împrejmuire, cabină poartă- tip container. Platformele și aleile vor face posibilă intrarea, manevrarea si parcarea autovehiculelor destinate recepției materiei prime si livrării de produse.

Proiectul mai propune realizarea unei împrejmuiri care sa delimiteze partea de teren dedicata noii investiții, precum si racord la energie electrică.

Justificarea necesității proiectului:

Prin prezentul proiect se are în vedere îmbunătățirea performanței exploatației agricole deținută de SC COMPANIA DE AGRICULTURA SRL prin creşterea competitivității activității acesteia, diversificarea producției agricole și a calității produselor obținute prin construirea unei sere de legume, anexe agricole și amenajări corespunzătoare pentru derularea fluxului tehnologic pe amplasament.

Cultivarea legumelor pe o perioada extinsă din an este justificată de:

* cererea mare de legume proaspete pe tot cursul anului;